recursal/SuperWikiNEXT-32B huggingface dataset:
Tabula Makateae (Anglice signata).
Despectus aerialis in Makateam ex satellite.
**Makatea,** vel **Mangaia-te-vai-tamae,** est atollum curalii elevatum in boreoccidentali Insularum Tuamotu parte situm, circa 79 chiliometra ad meridio-occidentem insulae Rangiroae et ad occidentem gregis Palliser. Cingitur a rupibus permiris, quae planitiem circa 80 metra super maris aequor adsequuntur. Insula est 7.5 chiliometra longa, usque ad 7 chiliometra lata in parte australi. Area superficialis est 24 chiliometra quadrata.

Makatea est una ex quattuor Archipelagi Tuamotu insulis (cum Nukutavake, Tikei, et Tepoto Septentrionalis) quibus non est usitata atolli forma.

Gubernatio et demographia
-------------------------

Insula Makatea se *commune associée*? constitit communis Rangiroa, cui sunt 93 incolae (census 2002). Principalis vicus est Moumu. Insulani se agricultura, piscatu, et commercio coprae et *Birgi latronis* sustinent.

Nexus interni
-------------

* Banaba
* Nauru
* Polynesia Francica

Nexus externi
-------------

* Avifauna Makateae, apud www.botany.hawaii.edu (Atoll Research Bulletin 300)
* Classificatio atollorum Polynesiae Francicae (Salvat, 1985), apud www.com.univ-mrs.fr
* De Makatea, apud www.oceandots.com
* Index atollorum, apud www.pacific-image.pf
* Nomina atollorum, apud www.jps.auckland.ac.nz
* Tabula Makateae, apud www.partenaire-info.net
**Theologia liberationis** est motus theologicus ac pastoralis primo in America Latina annis sexagenariis vel septuagenariis saeculi vicensimi natus et deinde in alias orbis terrarum, praesertim Tertii Mundi, partes diffusus, qui praecipuam sollicitudinem exhibet vitae condicionum pauperum oppressionisque victimarum. Saepe etiam condiciones sociales atque oeconomicae quae habebantur sub regiminibus dictatoriis nonnullarum civitatum, velut Brasiliae, ortum theologiae liberationis provocaverunt.

Theologiae liberationis fautores maximum momentum tribuunt narrationi exodi biblicae, quippe quae exemplar liberationis a servitute praebeat, hodiernis in adiunctis apte adhibendum.

Diversae sunt theologiae liberationis formae ac manifestationes, qua de causa etiam de *theologiis liberationis*, in forma plurali, sermo est, nonnullae ex quibus, cum Marxismi placitis affectae essent, ab Ecclesiae Catholicae magisterio reprehensae sunt.

In provincia pastorali bene liberationis theologia agit atque exprimitur in illis Christianorum parvis coetibus localibus qui communitates ecclesiales de basi saepissime nuncupantur.

Bibliographia selecta
---------------------

* Ricardo Antoncich, *Libertatis Nuntius y Libertatis Consciencia. Lectura Orgánica y Reflexión Teológica*, in «Medellín. Biblia, Teología y Pastoral para América Latina y el Caribe», XII, no. 47, 1986, p. 327-348. editio digitalis
* Gustavo Gutiérrez, *Teología de la liberación. Perspectivas*, Ediciones Sígueme, Salamanticae 1971.

Nexus interni
-------------

* Ecclesia Catholica Romana
* Anticatholicismus
* Christianitas liberalis
* Ecclesiae pacis
* Iustitia socialis
* Socialismus Christianus
* Placita Marxiana

Nexus externi
-------------

* *Instructio* Congregationis pro Doctrina Fidei *de quibusdam rationibus «theologiae liberationis»*
Situs Insulae Edge in Svalbardo.
Promonturium Lee et Storfjorden.
**Insula Edge** (Norvegice *Edgeøya*) est insula Norvegica in australi et orientali archipelagi arctici Svalbardensis parte; cuius tertia maxima insula est, superficie 5073 km2. In Reservato naturali Svalbardi australo-orientali comprehenditur, ac patria est ursorum maritimorum et tarandorum. Latus orientale campus glacialis(en) tegit. Nomen Edge habet propter Thomam Edge mercatorem et balaenarium Anglicum, qui mortuus anno 1624. Raro nunc visitur vetaturque peregrinatoribus domorum aedificatio ob statum praesidii naturalis

Geographia
----------

Insula Edge sita est ad coordinatas geographicas 77°40′N 22°30′E﻿ / ﻿77.667°N 22.5°E﻿ / 77.667; 22.5. In occidentem spectat ad Storfjorden, quod de Spitzberga eam dividit, et in borea divisa est ab Insula Barentsiana *sund* Freemansundet. In orientali parte boreae, Olgastretet Insulam Edge a Terra Regis Caroli dividit. Insularum miinorum globi sunt ad orientem (Insulae Ryke Yse) et austrum (Mille Insulae). Ora australis fiordo maximo insulae, Tjuvfjorden, incisa est. Locus maxime borealis est Promonturium Heuglin, cui nomen inditum est Augusto 1870 a Theodoro von Heuglin (1824–76), exploratore Germanico, in expeditione Heuglin-Zeil, quae dicitur.

Geologia Insulae Edge est similis Spitzbergae mediae. Nam saxa Mesozoica (accuratius argillae fissiles Triassicae cum arenaceis subordinatis et diabasibus intrusis, et in parte occidentali et australi, strata Iurassica) cum effectibus erosionis glacialis et praesentiae glaciei polaris conspiciuntur. In latere orientali Edgeøyjøkulen, magnum glaciarium, patet.

Cum Insula Barentsiana et quibusdam aliis propinquis, Insula Edge in Reservato naturali Svalbardi australo-orientalis comprehenditur, a regno Norvegico anno 1973 constituto. Celebratur tarandis satis multis et gravis est locus procreationi ursorum maritimorum, qui insuper sunt demus (populus geneticus singularis).

Notae
-----

1. ↑  Norwegian Polar Institute, 2008.
2. ↑  Svalbard Images, 2008.
3. ↑  Huddart, David; Stott, Tim (2019-10-25). *Adventure Tourism: Environmental Impacts and Management*. Springer Nature. pp. 70. ISBN 978-3-030-18623-4 .
4. ↑   Cf. Columbanum Váczy: *Lexicon botanicum polyglotticum*, Editura Științifică și Enciclopedică, Hilariopoli 1980, p. 442
5. ↑  C. Michael Hogan, 2008.

Bibliographia
-------------

* Hogan, C.Michael. 2008.
* Norwegian Polar Institute. 2008.
* Svalbard Images. 2008.

Nexus externi
-------------

|  |  |
| --- | --- |
|  | **Situs geographici et historici:** *Locus*: 77°40′0″N 22°30′0″E • *OpenStreetMap* • *GeoNames* • Thesaurus Getty • Store norske Lexikon |
Wikidata Ruth Bader Ginsburg
Res apud Vicidata repertae:Ruth Bader Ginsburg: imagoRuth Bader Ginsburg: imagoRuth Bader Ginsburg: subscriptioRuth Bader Ginsburg: subscriptio
*Nativitas*: 15 Martii 1933; Brooklynium  
*Obitus*: 18 Septembris 2020; Vasingtonia  
*Patria*: Civitates Foederatae Americae  
*Nomen nativum*: Joan Ruth Bader
**Officium**

*Officium*: Associate Justice of the Supreme Court of the United States, Judge of the United States Court of Appeals for the D.C. Circuit  
*Munus*: Iudex, Causidicus, iuris peritus  
*Patronus*: Collegium Rutgersense, Universitas Columbiae, Gubernatio Civitatum Foederatarum
**Consociatio**

*Religio*: Religio Iudaica
**Familia**

*Coniunx*: Martin D. Ginsburg  
*Proles*: Jane C. Ginsburg, James Steven Ginsburg  

**Memoria**

*Laurae*: Brandeis Medal, National Women's Hall of Fame, honorary doctor of the Ohio State University, Fellow of the American Academy of Arts and Sciences, honorary doctor of Harvard University, Forbes list of The World's 100 Most Powerful Women, Time 100, honorary doctorate from Princeton University, Four Freedoms Award – Freedom Medal, Jefferson Awards for Public Service, Golden Plate Award, Genesis Prize, Margaret Brent Award, Berggruen Philosophy Prize, honorary doctorate of Lund University, Q99519077, honorary doctor of the Willamette University, Radcliffe Medal  
*Sepultura*: Arlington National Cemetery  

**Ruth Bader Ginsburg** (nata die 15 Martii 1933 et mortua die 18 Septembris 2020) fuit iurisprudentiae perita Americana, quae iudex socius Iudicii Maximi Civitatum Foederatarum a die 10 Augusti 1993 usque ad mortem fuit. A Gulielmo Clinton praeside nominata, iudex in liberali curiae factione late habebatur, iura feminarum, abortum, et iura minoritatum insigniter defendens. Secunda mulier erat quae in iudicio meruit, post Alexandram Day O'Connor. Opiniones magni momenti conscripsit, inter quas *United States v. Virginia* (1996), *Olmstead v. L.C.* (1999), et *Friends of the Earth, Inc. v. Laidlaw Environmental Services, Inc.* (2000).

Vita
----

Gradum artium baccalaurei in Universitate Cornelliana accepit. Legi studere in Universitate Harvardiana coepit, deinde se transtulit in Universitatem Columbianam, ubi inter optimos discipulos anni sui gradum legum baccalaurei adepta est.

Pro iuribus feminarum et contra sexismum pugnabat.

Die 18 Septembris 2020, Vasingtoniae cancro pancreatico mortua est.

Notae
-----

1. ↑  Ginsburg, Ruth Bader; Harnett, Mary; Williams, Wendy W. (2016). *My Own Words*. Novi Eboraci: Simon & Schuster. ISBN 978-1501145247
2. ↑  Justice Ruth Bader Ginsburg dead at 87

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ruth Bader Ginsburg** spectant. |

|  |  |
| --- | --- |
|  | **Lexica biographica:**  Treccani • Encyclopædia Britannica • Store norske leksikon |

* De Ruth Bader Ginsburg apud Ballotpedia
**Lacus salsus** vel **lacus salinus** est inclusum aquae salsae corpus cui est concentratio salum (plerumque chloridi natrii) et aliorum mineralium dissolutorum multo altior quam ea plurimorum lacuum, quantitas saepe ut saltem tria grammata salis per litrum definita. In nonnullis exemplis, lacubus salsis est altior concentratio salis quam aqua marina, sed tales lacus *lacus supersalini* quoque appellari solent. Lacus salsus cui est magna salum natrii summa, praecipue chloridorum et sulphatarum, aliquando *lacus sodicus* appellatur. 

Hic habes usitatam lacuum salsorum classificationem:

* subsalini 0.5–3 ‰
* hyposalini 3–20 ‰
* mesosalini 20–50 ‰
* hypersalini maiores quam 50 ‰

Proprietates
------------

Conformantur lacus salsi cum aqua salem vel mineralia continens in corpus defluens effluere non potest, quia lacus est endorheicus (terminalis). Aqua tum in vaporem vertit, quoslibet sales dissolutos relinquens et ergo salinitatem lacus augens, qua pro causa lacus salsus saepe est locus fabricae salis commodus. Salinitas alta unicas floram faunamque in quoque lacu alit; aliquando etenim absentia vitae in vel prope lacum salsum fit.

Nexus interni
-------------

* Lacus Kojašskoje
* Lacus salsi

Notae
-----

1. ↑  Hammer, U. T. *Saline Lake Ecosystems of the World,* Springer, 1986, p. 15 ISBN 978-9061935353.
Aërodromus aëroportus Bruxellarum (2009).
**Aërodromus** est, secundum Institutum Unitarum Nationum Aviationis Civilis (ICAO(en)), curriculum rectangulare aëroplanis delabentibus paratum sive aëroportus pars, de qua avolant et ad quam advolant aëroplana. 

Aërodromi in aëroportu sic aedificari solent, ut aeroplana et avolantia et advolantia vento adverso uti possint, nam constat ventum adversum secundo vento utiliorem esse. Adverso enim vento velocitas aeris maior est quam secundo vento, quo fit, ut vis portatrix aëroplani in maius crescat.

Stratum
-------

Aërodromi ex bitumine vel rudere concreto facti sunt; naturales etiam in campo gramineo consistunt. 

Materia in charta aëroportus cum tribus litteris maiusculis describitur. Bitumen, rudus concretum, gramen et glarea frequentissime adhibentur. 

Sigla haec significant, exempli gratia: 

* ASP bitumen
* BIT bitumen
* CLA argilla
* CON rudus concretum
* GRS gramen
* GVL glarea
* ICE glacies
* SNO nix
* U dubius

Notae
-----

1. ↑  Reijo Pitkäranta, *Lexicon Finnico-Latino-Finnicum*. WSOY, 2001.
2. ↑  Etiam *aërodromos,* in John C. Traupman, *Latin-English Dictionary,* ed. 3a (Novi Eboraci: Bantam Books, 2007), 645, s.v. *runway.*
3. ↑  Cf. Ebbe Vilborg, *Norstedts svensk-latinska ordbok*, editio secunda, 2009 [s.v. *landningsbana*].

Nexus externi
-------------


|  |  |
| --- | --- |
|  | **Vicimedia Communia** plura habent quae ad **aërodromum** spectant. |
Wikidata Ekrem İmamoğlu
Res apud Vicidata repertae:Ekrem İmamoğlu: imagoEkrem İmamoğlu: imagoEkrem İmamoğlu: subscriptioEkrem İmamoğlu: subscriptio
*Nativitas*: 4 Iunii 1970; Cevizli  
*Patria*: Turcia  

**Officium**

*Officium*: mayor of Istanbul, mayor of Istanbul  
*Munus*: politicus  

**Consociatio**

*Factio*: Republican People's Party, Motherland Party  
*Religio*: Islamus
**Familia**

*Coniunx*: Dilek İmamoğlu  

**Ekrem İmamoğlu** (prope Platana(en) Trapezuntis die 4 Iunii 1970 natus) est negotiator et politicus Turciae. E familia Islamica ortus, Trapezunti educatus, alumnus est Universitatis Istanbulensis ubi mercaturae et administrationi studuit. Constantinopolis deinde incola, factionis republicanae popularis sodalis ab anno 2008, praefectus regionis urbanae Beylikdüzü anno 2014 electus est. Kadir Topbaş praefecto urbi Constantinopoli anno 2017 decessurus, Ekrem İmamoğlu candidatus a factione sua selectus est. Comitiis die 31 Martii 2019 habitis, maioritate exigua vicit, aemulo Binali Yıldırım factionis iustitiae incrementique(tr) (*AK*) candidato. Regimen Turcicum, duce Recep Tayyip Erdoğan (qui et ipse, factionis *AK* sodalis, olim praefectus Constantinopolis meruerat), novas comitias decrevit: quibus die 23 Iunii 2019 habitis Ekrem İmamoğlu maioritate amplissima aemulum devicit.

Bibliographia
-------------

* Borzou Daragahi, "Turkey’s elections show Erdogan’s power is finally waning – and a new political star is born in Istanbul" in *The Independent* (1 Aprilis 2019)
* Eduard Soler i Lecha, Agustí Fernández de Losada, *The Battle of Istanbul*. Barcinone: CIDOB, 2019 Textus

Nexus externi
-------------

* "Ekrem Imamoglu": vita apud *CIDOB: Barcelona Centre for International Affairs* **(Hispanice)**
* "Turkey election: Erdogan disputes results in major cities" (2 Aprilis 2019) apud *BBC News*
* "AKP's Yıldırım concedes defeat in Istanbul rerun" (23 Iunii 2019) apud *Ahval*
* Vita **(Turcice)**

Praefecti urbi Constantinopoli (1984–)

|  |  |
| --- | --- |
|  |  |
| Bedrettin Dalan 1984 • Nurettin Sözen 1989 • Recep Tayyip Erdoğan 1994 • Ali Müfit Gürtuna 1998 • Kadir Topbaş 2004 • Mevlüt Uysal 2017 • Ekrem İmamoğlu 2019 |
|  |
*Vide etiam paginam discretivam:* Melitum


Wikidata Militum
Res apud Vicidata repertae:
*Civitas*: Italia  
*Locus*: 40°55′0″N 14°14′0″E  
*Numerus incolarum*: 37 943  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Urbs metropolitana Neapolitana  

**Geographia**

*Superficies*: 3.81 chiliometrum quadratum  
*Territoria finitima*: Iulianum, Munianum, Neapolis, Casandrinum, Fanum Sancti Anthimi  

**Tabula aut despectus**

Militum: situsMilitum: situs
Militum
**Militum** (-i, *n.*) seu **Maletum** (-i, *n.*) (Italiane: *Melito di Napoli*) est oppidum Italiae et municipium, circiter 37 880 incolarum, in Regione Campania et in Urbe metropolitana Neapolitana situm. Incolae *Militenses* seu *Melitenses* appellantur.

Insigne
-------

* Municipium Italiae*Municipium Italiae*

Alia nomina oppidi
------------------

Multa nomina oppidum habet: *Melitum*, *Malitum*, *Maletum Maior*, *Malitum Maior*, *Casale Maleti*, *Miletum*; deinde: *Melitum Neapolitanorum*.

Geographia
----------

* Ager Iulianensis (*terra*)

Ecclesia Catholica Romana
-------------------------

* Archidioecesis Neapolitana

Municipia finitima
------------------

*Casandrino, Giugliano in Campania, Mugnano di Napoli, Napoli, Sant'Antimo*.

Nexus interni
-------------

* Campaniam (*regio*),
* Urbs metropolitana Neapolitana,
* Provincia Neapolitana (*provinciam abrogatam*),
* Ager Iulianensis (*terram*),
* Neapolis (*urbs*),
* Municipium Italiae.

Nexus externi
-------------

* Situs publicus


|  |  |
| --- | --- |
|  | **Vicimedia Communia** plura habent quae ad **Miletum** spectant. |

Pinacotheca
-----------

* Collocatio finium municipii in Urbe metropolitana Neapolitana.Collocatio finium municipii in Urbe metropolitana Neapolitana.
* Ager Iulianensis.Ager Iulianensis.
* Palatium Municipale.Palatium Municipale.

Notae
-----

1. 1 2 3  F. Sacco, *Dizionario geografico-istorico-fisico del Regno di Napoli* (Neapolis: Vincenzo Flauto, 1796) (I) (II) (III) (IV)}
2. 1 2 3 4  G. Libertini, *Persistenza di luoghi e toponimi nelle terre delle antiche città di Atella e Acerrae* (Fractae Maioris: Istituto di studi atellani, 1999)
3. 1 2 3 4 5  L. Giustiniani, *Dizionario geografico-ragionato del Regno di Napoli* (Neapolis: Vincenzo Manfredi, 1797)
4. ↑   Fons nominis Latini desideratur *(addito fonte, hanc formulam remove)*
Ecclesia Nova, pone puteum Hopfenbrunnen. Organum.
**Ecclesia Bachiana** sive **Ecclesia Nova** (Theodisce *Bachkirche* sive *Neue Kirche*) inter multas ecclesias protestanticas Arnstadii numeratur.

Historia
--------

Mentio prima anno 1333 fuit nomine eius prisco Ecclesiae Sancti Bonifatii. Incendium autem eam anno 1581 hausit et non ante annum 1683 restitutio terminata fuit. Labores incohatae erant iam anno 1676. Tunc aedes nomen Novae ecclesiae sibi assumpsit, etsi in patrocinio Sanctae Trinitatis erat. Tegulae nonnullae advenerunt a demolita Ecclesia Sancti Iacobi Arnstadiensis, cuius complexus hodie adhuc turris stat. Internum eius modestum satis est, tamquam aula simplex ut decet ecclesiam protestanticam imprimis homeliis faciendis aptam. In principio duo erant ei matronea.

Locus dilectissimus organi fautoribus
-------------------------------------

Organorum faber Ioannes Fredericus Wender Mulhusa Thuringorum oriens anno 1703 organum ecclesiae huic instruxit. Quod investigavit Ioannes Sebastianus Bachius annos duodevicensimos natus, qui cantoris munus fungebatur Arnstadii usque ad annum 1707. In hac urbe summo ingenio artem perfectiorem reddebat et seriem haud paucam praeludiorum fugarum toccatarum finxit. Inde Arnstadium haberi potest cuna cursus posterioris magnifici.

Quamquam post annos 160 organum primum adhuc bene officium suum fecit, cantor tunc insistebat in inserendo organo maiore. Feliciter tabula organi prisci et frons organi barocca structioni novae superfuerunt. In museo Palatii Novi haec admirari possunt. Servabantur et pugillares originales in quibus notaverant diversa consilia organorum fabricandorum.

Spectacula Bachiana
-------------------

Quotannis ecclesia haec spectaculis Bachio dedicatis patet. Aliter ecclesia parochialis est et concentibus diversis locum dat. Haud procul distat monumentum recens in honorem Bachii in foro medio positum.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ecclesiam Bachianam** spectant. |

|  |  |
| --- | --- |
|  | Lege Ναὸς Ἁγίας Τριάδος (Ἄρνσταντ) ("Ecclesia Bachiana") apud Vicipaediam lingua Graeca antiqua scriptam |

* Ecclesia organis tubulatis plena
* De ecclesia in paginis servitiorum periegeticorum, cum photographematibus
* De spectaculis Bach quoque anno habitis
Wikidata Ioannes Michael di Falco
Res apud Vicidata repertae:Ioannes Michael di Falco: imagoIoannes Michael di Falco: imago
*Nativitas*: 25 Novembris 1941; Massilia  
*Patria*: Francia  

**Officium**

*Officium*: Roman Catholic Bishop of Gap and Embrun, titular bishop, Auxiliarius, Auxiliarius, Roman Catholic Bishop of Gap, episcopus  
*Munus*: presbyter catholicus, sacerdos, Episcopus Catholicus  

**Consociatio**

*Religio*: Ecclesia Catholica Romana
**Insignia heraldica**

Ioannes Michael di Falco: insigneIoannes Michael di Falco: insigne

 **Ioannes Michael di Falco-Leandri** (Massiliae natus die 25 Novembris 1941) est ab anno 2003 Vapinci (Dioecesis Vapincensis -Ebrodunensis) episcopus.

Anno 2010, episcopo Ioanne Michaele di Falco suadente, grex musicus Les Prêtres conditus est a duobus presbyteribus catholicis constitutus, Ioanne Michaele Bardet et Carolo Troesch, qui una cum Ioseph Dinh Nguyen Nguyen canunt.

Lege etiam
----------

* Charles de Castries, *Père di Falco. L'attaché de presse de Dieu*, Editions du Rocher, anno 1996.

Nexus externi
-------------

* "Curriculum vitae" e *The Hierarchy of the Catholic Church* (situs a Davide M. Cheney elaboratus) **(Anglice)**
* Biographia in pagina Conferentia Episcopalis Francica **(Francice)**
* Pagina Dioecesis Vapincensis
Wikidata Ischimus (urbs)
Res apud Vicidata repertae:Ischimus (urbs): insigneIschimus (urbs): insigne
*Civitas*: Russia  
*Locus*: 56°7′0″N 69°30′0″E  
*Numerus incolarum*: 65 142  
Situs interretialis  

**Gestio**

*Procuratio superior*: Regio Tumenensis  

**Geographia**

*Superficies*: 46 chiliometrum quadratum  

**Coniunctiones urbium**

*Urbes gemellae*: Surovikino  

*Vide etiam paginam discretivam:* Ischimus (discretiva)

**Ischimus** (Russice: Ишим, tr. *Išim*) est urbs regionis Tumenensis Russiae. Ad flumen eiusdem nominis sita est. 64 milia incolarum anno 2021 habuit. 

Ecclesia cathedralis Epiphaniae Ischimensis

Historia
--------

Ut castellum Sibiricum anno 1687 condita est. Postea sloboda nomine *Korkina* circa castellum crevit. Forum mercatorium sancti Nicolai ab anno 1721 quotannis in sloboda celebrabatur. Ab anno 1782 urbs gubernii Toboliensis Ischimus nomine. Anno 1793 ecclesia cathedralis Epiphaniae Domini aedificata est. Anno 1913 statio ferriviaria constructa est.

Notae
-----

1. ↑  Ioannes Georgius Gmelin, *Flora sibirica sive historia plantarum Sibiriae*, tomus 1. pp. iv-v
2. ↑  Russice *Никольская ярмарка*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ischimum** spectant. |

|  |  |
| --- | --- |
|  | **Situs geographici et historici:** *Locus*: 56°7′0″N 69°30′0″E • *GeoNames* • Store norske Lexikon • Большая российская энциклопедия |

* Situs proprius **(Russice)**
Wikidata Italia Vitaliani
Res apud Vicidata repertae:Italia Vitaliani: imagoItalia Vitaliani: imago
*Nativitas*: 20 Augusti 1866; Augusta Taurinorum  
*Obitus*: 6 Decembris 1938, 16 Decembris 1938; Mediolanum  
*Patria*: Regnum Italiae  

**Officium**

*Munus*: actor, stage actor  

**Italia Marianna Vitaliani** (nata Augustae Taurinorum die 20 Augusti 1866 et mortua Mediolani die 16 Decembris 1938) fuit actrix theatralis et cinematographica italica.

Biographia
----------

Italia Marianna Vitaliani e familia histrionum orta est et, iam tredecim annos nata, ad curriculum theatralem faciendum aggressa est in societatem *Bellotti Bon* e *Marini*. Patruus suus Caesar Vitaliani, actor scriptorque, moderator societatis erat. Pater Italiae Vitalianus Vitaliani, actor aemulator Claudii Leigheb, erat; mater sua Elisa Duse filia Georgii Duse et Alcestidis Maggi et cosina Alienorae Duse erat. Italia soror actricis Evangelinae Vitaliani erat. Postea Italia Vitaliani actorem et scriptorem Carolum Duse nupsit.

Anno 1883 Italia Vitaliani in *Compagnia Nazionale* (Societas theatralis nationalis) et anno post in Societate Caesaris Rossi laboravit: in Societate Caesaris Rossi etiam Alienora Duse laborabat. Anno 1892 Italia Vitaliani gregis domina (Italiane *capocomico*) facta est et illa "vir probissimus" dicta est. Italia Vitaliani etiam gregis domina et magistra actricis Paulae Pezzaglia fuit. Inter annos 1906 et 1926 Italia curriculum cinematographicum habuit et personas variarum pellicularum interpretavit.

Italia Marianna Vitaliani mortua est Mediolani anno 1938.

Cinematographia
---------------

* 1909 - *Fedra (Dramma mitologico dell'Antica Grecia)*
* 1914 - *Fiore reciso*
* 1921 - *Il ponte dei sospiri*
* 1926 - *Gli ultimi giorni di Pompei*

Notae
-----

1. ↑  Vide paginam Italiae Vitaliani apud *Encyclopedia mulierum*. **(Italice)**

Bibliographia
-------------

* Salsilli, Antonio, *Italia Vitaliani: cenni biografici*, Stab. Tip. F.lli Capaccini, 1897.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Italiam Vitaliani** spectant. |

* De Italia Vitaliani in Indice Interretiali Pellicularum **(Anglice)**
Wikidata Franciscus Tuđman
Res apud Vicidata repertae:Franciscus Tuđman: imagoFranciscus Tuđman: imagoFranciscus Tuđman: subscriptioFranciscus Tuđman: subscriptio
*Nativitas*: 14 Maii 1922; Veliko Trgovišće  
*Obitus*: 10 Decembris 1999; Zagrabia  
*Patria*: Regnum Serborum Croatarumque et Slovenorum, Regnum Iugoslaviae, Res Publica Socialistica Foederativa Iugoslaviae, Croatia  

**Officium**

*Officium*: representative in the Croatian Parliament  
*Munus*: politicus, political commissar, professor, Rerum gestarum scriptor  
*Patronus*: Croatian Institute of History, Faculty of Political Sciences in Zagreb
**Consociatio**

*Factio*: Croatian Democratic Union, League of Communists of Yugoslavia, League of Communists of Croatia  

**Familia**

*Coniunx*: Ankica Tuđman  
*Proles*: Miroslav Tuđman  

**Memoria**

*Laurae*: Zhukov Medal, Grand Order of King Tomislav, Order of Ante Starčević, Grand Order of Queen Jelena, Grand Order of King Petar Krešimir IV, Grand Order of King Dmitar Zvonimir, Order of Duke Trpimir, Order of Military Merit with large star, Order of the Partisan Star, Commemorative Medal of the Partisans of 1941, Order of the Liberator General San Martín, Knight Grand Cross of the Military Order of Italy, Grand Cross of the Order of the Redeemer, Order of State of Republic of Turkey, Order of Merit, Knight Grand Cross of the Order of Merit of the Italian Republic, honorary citizen of Zagreb, Order of Bravery  
*Sepultura*: Mirogoj Cemetery  

**Franciscus Tuđman** (Croatice: *Franjo Tuđman*; ad Veliko Trgovišće die 14 Maii 1922 natus, Zagrabiae die 10 Decembris 1999 mortuus) fuit historicus, academicus ASAC et primus Res Publica Croatiae praeses, quo officio a die 30 Maii 1990 usque ad mortem functus est. Fuit etiam dux exercituum Croaticorum.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

Praesides Croatiae

|  |  |
| --- | --- |
|  |  |
| Franciscus Tuđman 1990 • Vlatko Pavletić 1999 • Zlatko Tomčić 2000 • Stephanus Mesić 2000 • Ivo Josipović 2010 • Kolinda Grabar-Kitarović 2015 • Zoran Milanović 2020
*Opus geopoliticum • Porta Unionis Europaeae • Duces civitatum Europaearum hodiernarum**Capsae cognatae:* Duces civitatum Unionis Europaeae • Primi ministri Croatiae |
|  |
-3 (maximum dubium) *Latinitas huius rei maxime dubia est. Corrige si potes. Vide {{latinitas}}.*

**Educatio de iuribus humanis** est educatio ad iura humana promovenda quam Iurum humanorum declaratio universalis postulat ad plenam argumentum? personalitatis, ad tolerantiam, et ad amicitiam inter gentes promovendum. Et, in concreto, Declaratio et propositum Vindobonae hanc omnes curricula educationis internationalem iurum humanorum legem, humanitarium belli ius, democratiam, et regnum legis implicare postulat et educationem de iuribus humanis pacem a democratia, et iustitiam socialem implicare.

Amnestia Internationalis educationem iurum humanorum medium? ad homines mores acquirendos quod dignitatem et aequalitatem in communtate, societate mundi dixit.

Notae
-----

1. ↑  Iurum humanorum declaratio universalis, Articulus 26, 2.
2. ↑  Declaratio et propositum Vindobonae, Sectio II, paragraphi 79-80.
3. ↑  De educatione iurum humanorum.

Nexus interni
-------------

* Dies Iurum Humanorum
* Dies mundi tolerantiae

Nexus externi
-------------

* Introductio educationis de iuribus humanis (Consilium Europae)
**Colloquium**, interdum etiam "dialogus" vocatum, est genus litterarum Latinarum ad discipulos Latine docendos scriptarum. Vocabulum "colloquium" Latine sermonem inter duos vel complures homines significat, in quo de rebus variis colloquuntur, qui sermo vult exemplo discipulis esse imitatione. Itaque colloquia sunt plerumque revera ficta, attamen ad res veras spectantia.

Hoc genus litterarum Latinarum a tempore antiquo ortum est, floruit autem tempore Renascentiae.

A tempore antiquissimo, immo a saeculo saltem tertio post Christum natum, extant colloquia appellata "Hermeneumata," quae exemplis sunt discentibus linguam latinam vel graecam. Verba scribuntur in duabus columnis, quarum una colloquium latine continet, altera graece. Hoc modo qui intellegit, exempli gratia, Latine, legendo columnam Latine scriptam, deinde columnam Graece scriptam comparando gradatim in utraque lingua progredi potest. 

Tempore Renascentiae, praesertim in Europa occidentali ubi lingua graeca antiquiore utebantur paucissimi homines, nova colloquia prolata sunt quae e lingua graeca non pendebant, velut Erasmi, Vivi, Corderii, Corvinique colloquia, quae omnia per totam Europam celeberrima fuerunt.

Index talium colloquiorum
-------------------------

Fons horum titulorum hic inveniri potest.

1. *Colloquia* Erasmi
2. *Colloquia* Vives
3. Colloquia Latina (Benjamin Leonard D'Ooge · 1888)
4. *Colloquia Scholastica* Maturini Corderii
5. *Admodum utiles Dialogi scholastici et pueriles* Laurentii Corvini (1537)
6. *Praetexta latine Loquendi Ratio, Per Colloquiorum formulas, nunc ioculariter, nunc serio, studiosis pueri non modo bene loquendi, sed etiam bene vivendi modum praescribens, et miscens utilia duclibus* (Duncan, 1552)

Notae
-----

1. ↑
Wikidata Antonia Albert
Res apud Vicidata repertae:
*Nativitas*: 16 Iunii 1901; Varasdinum  
*Obitus*: 8 Iunii 1992; Marburgum  
*Patria*: Germania, Croatia  

**Officium**

*Munus*: esperantista  

Libri seriei "Beletraj kajeroj de Stafeto" ubi legentur et opera Antoniae Albert nonnulla
**Antonia Albert** (natus die 16 Iunii 1901 Varasdini, mortua die 8 Iunii 1992 Marburgi) Croatica-Germanica esperantista et paedagoga fuit.

Vita
----

Scholam Mursae frequentavit et postea Agrani philosophiae studuit. Ibidem anno 1935 absolutorium universitarium adepta est ut fieret gymnasii profestrix. Usque annum 1948 magistrae munere fungebatur. Anno 1952 sese aggregavit Societi Croaticae de artibus applicatis *(Societo de Artistoj - Aplikita arto)* et expositiones Agrani et Albae Graecae fecit.

Fautrix rerum Esperanticarum autem creata est anno 1956. Carmina in variis periodicis publicavit et bis praemia ei tributa sunt in Certaminibus bellarum artium ab Universali Societate Esperantica (UEA) conclamatis: honorata sunt eius pedestria praetitulata *La Corrida* (1958) et *Neniam plu* (1959). Symbolas dedit ad collectionem *Reeĥoj* (1961) et *Utafesta poemaro* (1966). Carmen eius *Vokaloj* in Anthologiae Esperanticae tomo *Poemoj 1887-1981* receptum est. Nonnulla in lucem prolata sunt etiam in commentariis Nicopolitanis praetitulatis "Nica Literatura Revuo". Cursus linguae Esperanticae moderata est Agrani et in Dania.

Annis 1960 ineuntibus in Germaniam commigravit, civis Germanica facta est et participavit in multis Universalibus congressibus (ultima vice anno 1988).

Ingenium multarum artium ei donatum erat. Operi fundato de bellis artibus UEA pecunias multas dedit; sine nomine saepissime et alia instituta Esperantica adiuvabat. Tamen longe noluit patronam fieri conclavis in Grapheo centrali UEA Roterodami sito.

Notae
-----

1. ↑  Elenchus victorum in carminibus pingendis Esperanticis
2. ↑  Carmen *La blua virino*, carmen in serie praetitulata *Koloroj*
3. ↑  Cf. brevissimam biographiam apud *Reeĥoj - jugoslavia poemaro*, in serie "Beletraj kajeroj de Stafeto" (8), Lagunae 1961, p. 103

Bibliographia
-------------

* Josip Pleadin: *Biografia leksikono de kroatiaj esperantistoj*, Đurđevac: Grafokom 2002, ISBN 953-96975-0-6
Unam legis e paginis de
Interrete
disserentibus

---


Situs

* Media socialia
	+ Blogosphaera
	+ Snail mail
	+ Locutorium
	+ Forum

Administratio

* ICANN

Suffixa

* .com

Technologia

* Protocollum interretiale
* Hypertextus
* Memex
* Interpretes JavaScript
* Nexus
* Podcast
* Automaton communicativum
* Tela totius terrae
* Permutatio fasciculorum
* Ethernet
* Navigatrum
* Whois
* Interretiarius
* IPv6
* Fascia lata

Res controversae

* Censura interretialis
	+ Circumventio
* Expiscatio
* Malware
* Saginatio

**Hypertextus** (-us, *m.*) est quoddam genus textus verborum, persaepe computatro ostenti, qui nexibus ad alios textus praeditus est. Lector textus huius modi nexum sequens ad alium textum per monitorium facile moveri potest. Notissimum exemplum hypertextus hodie est tela totius terrae, quo interrete utitur.

Hypertextus antiquitus
----------------------

Athenaeus Naucratita sicut hypertextum primigenium creasse dicitur in suis Deipnosophistis, qui permultos textus cum nexibus bibliographicis in se continent.

Memex
-----

Anno 1945 Vannevar Bush commentarium "As We May Think" ('Quomodo cogitemus') scripsit de machina commenticia Memex nomine, quae pellibus minimis data continentibus (Anglice: 'microfilm') utens, inter se conectis, quaevis data ostendere posset. Re vera nemo talem machinam aedificere poterat donec computatrum inventum est.

Hypertextus temporibus recentioribus
------------------------------------

Anno 1965 nomina *hypertext* et *hypermedia* fecit Theodorus Nelson, qui una cum Andries Van Dam anno 1968 Hypertext Editing System (Systema Hypertextus Edendi)? creavit. Anno 1987, Apple Computatra systema hypertextus *Hypercard* vocatum vulgaverunt. Decennio 1980 exeunte, Timotheus Berners-Lee telam totius terrae creavit, quae omnia systemata hypertextus alia superavit.

Nexus interni
-------------

* HTML
* MetaVici
* Microsoft Word

Nexus Externus
--------------

* "As we may think" apud *Atlantic Monthly*

Notae
-----

1. ↑  C. Jacob, "Athenaeus the Librarian," in *Athenaeus and His World,* ed. Braund et Wilkins (Exoniae, 2003), p. 105: "Putting such a strong emphasis on linking previously unrelated textual fragments together and on navigating through a wide corpus of literary materials calls for an analogy with what today we call 'hypertext': reading a large and heterogeneous corpus of texts, deciding to link such and such key words or fragments, deconstructing the cohesiveness of texts in order to follow the thread of a lexical search or of a thematic investigation, define a new way of reading, but also in many respects a new form of writing."
Wikidata Collegium Gulielmi et Mariae
Res apud Vicidata repertae:
publica quaesitionum universitas, schola publica  
*Civitas*: Civitates Foederatae Americae  
*Situs*: Gulielmoburgum
**Rectio**

*Locus*: 200 Richmond Road, Williamsburg, VA, 23187-8795  
Situs interretialis  
*Praetorium*: Gulielmoburgum;
**Populus**

*Lingua*: Anglice
**Origo**

*Conditor*: James Blair  
*Inceptio*: 1693  

**Tabula aut despectus**

Collegium Gulielmi et Mariae: imagoCollegium Gulielmi et Mariae: imago
**Collegium Gulielmi et Mariae** (Anglice *College of William and Mary in Virginia(en)*) est universitas publica Williamsburgi in urbe Virginiana die 8 Februarii anno 1693 condita. Universitas in Civitatibus Foederatis veterrima post Universitatem Harvardianam est. A Gulielmo III rege et Maria II uxore reginaque appellatur, qui collegium a litteris patentibus regalibus condi iusserunt.

Nexus interni
-------------

* Gulielmus et Maria

Nexus externi
-------------

* Situs proprius
* De collegio in *Cyclopaedia Americana*
Micrographia *Fahrenholziae pinnatae*

---

**Animalia** — Arthropoda

Classis : Insecta   
Subclassis : Pterygota   
Infraclassis : Neoptera   
Superordo : Exopterygota   
Ordo : **Phthiraptera**   
Haeckel, 1896  
   
Subdivisiones: SubordinesAnoplura  

Rhyncophthirina  

Ischnocera  

Amblycera

Pulex et pediculus sunt insecta ordinis Phthirapterorum
**Phthiraptera** (Graece ϕθείρ 'pedis' + πτερόν 'ala') sunt ordo insectorum alis carentium, cui specierum sunt plus quam tria milia. Hi sunt parasiti obligati, qui in partibus externis hospitum sanguinis calidi (homoeothermicorum) vivunt, inter quos sunt fere omnes species avium et mammalium, monotrematibus, pholiodotis, chiropteris, ac cetaceis exceptis. Etiam morbos ut typhum vehere possunt.

Latinitate antiqua dicitur *pedis* vel *pediculus*; hoc autem nostra aetate est etiam nomen generis *Pediculi* familiae Pediculidarum.

Descriptio
----------

Pedis corpus est planum, longum inter 0,5 et 8 millimetra, sex praeditum brachiis: quorum quattuor posterioribus, adhaeret pilo mammalis vel pennae avis; duobus autem anterioribus, adhaeret hospitis cuti, ubi alitur. Alii pedes sunt sugentes, alii vero mandentes. Ova pedium sunt albi coloris, et adhaerent pilis vel pennis hospitum.

Pedes habitant mammalium pilos vel avium penas, quibus adhaerent ut vescantur sanguine, cutis vel pennarum residuis, aut adipe ex cute manente. Quaeque pedis species suos habet mores, suisque tantum utitur hospitibus, ex quibus maxime pendunt, ne exstinguantur. Avium pedis, exempli gratia, non adhaeret homini, neque hominis pedis adhaeret avibus.

Subordines
----------

Phthirapterorum ordo in quattuor dividitur subordines:

1. Anoplura: quaedam sunt parasiti sugentes; quaedam parasiti mandentes. Mammalium tantum, et inter ea, hominis, utuntur hospitio.
2. Rhyncophthirina: sunt parasiti aprorum (phacochoerorum) et elephantorum.
3. Ischnocera: sunt parasiti mandentes, qui aluntur residuis avium mammaliumque.
4. Amblycera: sunt etiam parasiti mandentes, qui vescuntur residuis avium et mammalium.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |


|  |  |
| --- | --- |
|  | **Vicimedia Communia** plura habent quae ad **Phthiraptera** spectant. |

* Pthiraptera, *Fauna Europea*
* De pediculis apud *National pesticide information center*
A. S. Byatt in photographemate anno 2007 facto
**Antonia Susanna Byatt**, vulgo denuo *Dame Antonia Susan Duffy* sed *A. S. Byatt* (cognomine coniugis prioris) etiamnunc nota, Sefeldae nata die 24 Augusti 1936 et mortua die 16 Novembris 2023, fuit scriptrix et poëta Anglica ac laureata praemii Booker anno 1990 et Praemii Erasmiani anno 2016. 

Alumna est collegiorum Newnham apud Cantabrigienses, Bryn Mawr in Pennsilvania, Somerville Oxoniensium. Diarium *The Times* eam nominavit in indice quinquaginta optimorum scriptorum Britannicorum qui post annum 1945 scripserunt.

Opera selecta
-------------

* 1978 – *The Virgin in the Garden* (Virgo in horto)
* 1990 – *Possession* (Possessio)
* 1990 – *The Children's Book* (Liber puerorum)
* 1992 – *Angels and Insects* (Angeli et insecta)
* 1994 – *The Djinn in the Nightingale's Eye* (*Jinn* in oculo lusciniae)
* 1996 – *Babel Tower* (Turris Babel)
* 2011 – *Ragnarok*

Notae
-----

1. ↑  "The 50 greatest British writers since 1945". 5 Januarii 2008. *The Times*.

Bibliographia
-------------

* "A. S. Byatt: The Art of Fiction No. 168" in *Paris Review* (2001).

Nexus externi
-------------

* Situs interretialis A. S. Byatt
Wikidata Emmerson Mnangagwa
Res apud Vicidata repertae:Emmerson Mnangagwa: imagoEmmerson Mnangagwa: imagoEmmerson Mnangagwa: subscriptioEmmerson Mnangagwa: subscriptio
*Nativitas*: 15 Septembris 1942; Zvishavane  
*Patria*: Zimbabua  

**Officium**

*Officium*: Minister of National Housing and Social Amenities, President of Zimbabwe, Finance Minister, Vice President of Zimbabwe, Speaker of the National Assembly of Zimbabwe, Defence Minister of Zimbabwe, Member of the National Assembly of Zimbabwe, Member of the National Assembly of Zimbabwe, Member of the National Assembly of Zimbabwe, Minister of Justice and Legal Affairs, Minister of Justice and Legal Affairs, Minister of State for National Security in the President's Office  
*Munus*: politicus, international forum participant  

**Consociatio**

*Factio*: Zimbabwe African National Union – Patriotic Front  

**Familia**

*Coniunx*: Auxillia Mnangagwa, Jayne Mnangagwa  
*Proles*: Farai Mlotshwa, Tasiwa Mnangagwa, Emmerson Dambudzo Mnangagwa, Emmerson Tanaka Mnangagwa, Sean Mnangagwa, Collins Mnangagwa  

**Memoria**

*Laurae*: Time 100  

**Emmerson Dambudzo Mnangagwa** (in oppido Shabani natus die 15 Septembris 1942) est politicus Zimbabuae. Partim in Zambia educatus est, ubi ab anno 1955 familia sua in exsilium missa habitabat. Contra regimen Ioannis Smith annis 1970 repugnavit. In carcerem coniectus, studia iuridica persequebatur, quae apud universitatem Zambiensem anno 1974 absolvit, et in Zambia ab anno 1976 causidicus operam dabat. Multos annos praesidibus Canaan Banana et Roberto Mugabe muneribus politicis fungebatur, ab anno 1980 minister a securitate civica, ab 1989 minister ab iustitia, ab 2000 orator parlamenti, ab 2005 minister a rure, a die 13 Februarii 2009 minister a munitione, a die 11 Septembris 2013 rursus minister ab iustitia et eodem tempore a 12 Decembris 2014 praeses vicarius. A quo officio subito iussu praesidis deiectus, motu militari praeside ipso mox deposito, Emmerson Mnangagwa die 24 Novembris eiusdem anni praeses inauguratus est.

Bibliographia
-------------

* Emma Graham-Harrison, Jason Burke, "Emmerson Mnangagwa: the 'Crocodile' taking power in Zimbabwe" in *The Guardian* (24 Novembris 2017)
* Stephen Jakes, "Mnangagwa Visits his 'Homeland' Zambia" in *Bulawayo 24 News* (19 Ianuarii 2018)
* Emmerson Mnangagwa, "As president, here’s what I want for Zimbabwe: a healthy opposition" in *The Guardian* (7 Septembris 2018)

Praesides Rhodesiae et Zimbabuae

|  |  |
| --- | --- |
|  |  |
| Clifford Dupont • Henricus Everard • Ioannes Wrathall • Iacobus Gulielmus Pithey • Iosias Zion Gumede • Canaan Banana • Robertus Mugabe • Emmerson Mnangagwa
*Opus geopoliticum • Duces civitatum Africanarum hodiernarum**Capsae cognatae:* Primi ministri Zimbabuae • Ministri rerum externarum Zimbabuenses |
|  |
Textus parvus

Wikidata Alexander Baranov
Res apud Vicidata repertae:Alexander Baranov: imagoAlexander Baranov: imago
*Nativitas*: 23 Novembris 1747; Cargapolis  
*Obitus*: 16 Aprilis 1819; Iava  
*Patria*: Imperium Russicum  

**Officium**

*Officium*: Chief manager of the Russian-American Company  
*Munus*: explorator, politicus, Negotiator, mercator  

**Memoria**

*Laurae*: Order of Saint Anna, 2nd class  

**Alexander Andreae filius Baranov** (Russice Александр Андреевич Баранов, tr. *Aleksandr Andreevič Baranov*; natus Cargapoli die 14 Februarii 1746, mortuus prope Iavam die 28 Aprilis 1819) fuit mercator et explorator Russicus, praefectus primus coloniarum Imperii Russici in America Septentrionali (Alasca Russica), quod officium annis ab 1790 ad 1818 sustinuit.

Insula Baranowii nomine eius nuncupata est.

Notae
-----

1. ↑  Calendario Iuliano, scilicet 14 Februarii Gregoriano.
2. ↑  Calendario Iuliano, scilicet 28 Aprilis Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Baranov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana |
**Augurium Salutis** est ritus Romanus antiquus qui quotannis die aliquo quo nec legiones in hostes procedebant nec proelium fiebat peragi debebat. Augures deos consulebant atque cum omina fausta erant sacerdotes et magistratus preces pro salute populi Romani nuncupabant. Qui ritus primo saeculo a.C.n. per bella civilia neglectus ab Augusto anno 29 a.C.n. cum portas templi Iani clausit - quod nisi pace terra marique parta fieri non licebat - restitutus est ac post eum etiam a Claudio, antiquario imperatore.

Anno 63 a.C.n. Asia a Pompeio pacata, longum post intervallum ritus ille repetitus est nec omina fausta sed dubia relata sunt : paulo post coniuratio Catilinae exarsit...

Notae
-----

1. ↑  CIL VI,36841
2. ↑  Dio Cassius 37.24.
3. ↑  Suet. *Aug.* XXXI,5. Dio Cassius 51.20.
4. ↑  Tacit. *Ann.* XII.23.
5. ↑  Dio Cassius 37.25. Cicero *de divinatione* I,105.

Si vis plura legere
-------------------

* Renatus Cagnat, "L' augurium salutis au début de notre ère", *Comptes rendus des séances de l'Académie des Inscriptions et Belles-Lettres*, 1911(55) : 49-53 Hic legere potes
* I. Linderski, "The Augural Law", *ANRW* 1986 II 16. 3 : 2254-2256. Hic legere potes
* Santiago Montero, "El Augurium Salutis o la paz imposible", *Revista de Ciencias de las Religiones* 2001 : 47-55. Hic legere potes
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

Wikidata Ramatgan
Res apud Vicidata repertae:Ramatgan: insigneRamatgan: insigne
*Civitas*: Israel  
*Locus*: 32°4′12″N 34°49′25″E  
*Numerus incolarum*: 159 200  
*Zona horaria*: UTC+2, UTC+3  
Situs interretialis  
*Nomen officiale*: רמת גן
**Gestio**

*Praefectus*: Carmel Shama  
*Procuratio superior*: districtus Telavivi  

**Geographia**

*Superficies*: 12 chiliometrum quadratum  
*Regiones urbanae*: Kiryat Borochov, Tel HaShomer, Kfar Azar, Qiryat Krinitzi, Ramat Ef'al, Merom Nave, Diamond Exchange District, Tel Binyamin  
*Territoria finitima*: Givatayim, Kiryat Ono, Bnei Brak, Telavivum  

**Coniunctiones urbium**

*Urbes gemellae*: Barnet, Weinheim, Vratislavia, Mendoza, Phoenix, Cassala, Pensa, Sabaria, Shenyang, Qingdao, Urbs Fluminensis, Main-Kinzig-Kreis, San Borja, Argentoratum, Massilia, Focșani  

**Ramat-Gan** est urbs in regione Telaviviana in Israël, praecise? ad orientem urbem Tel Aviv sita. Urbem primus anno 1926 instituit Telaviviana communitas urbanistica, sed anno 1950 est evecta in statum urbem distinctam.

Urbis ambitus plures parcos? et spatia verdi? habet.

Ramat-Gan, cum esset urbs Telavivianae propinqua, multis attractionibus? turisticis abundat. Inter has attractiones comprehenduntur Safariparkus, Museum Ramat-Gan, et Luna-Parkus.?

Hodiernis temporibus, Ramat-Gan crescit et sese meliorat ut urbs praestans in regione Telaviviana existeret. 

Universitas Bar-Ilan in Ramat Gan sita.

Nexus externi
-------------

|  |  |
| --- | --- |
|  | **Situs geographici et historici:** *Locus*: 32°4′12″N 34°49′25″E • *GeoNames* • Thesaurus Getty • *Facebook Places* • Encyclopædia Britannica |
"**Litteras in quibus universos vos**" incipit epistula quam anno 1184 exeunte rex Hierosolymitanus Balduinus IV misit ad legatos in Occidentem progredientes, scilicet Heraclium patriarcham Hierosolymitanum, Arnaldum de Turre Rubea magistrum Templariorum et Rogerium de Molendinis magistrum Hospitalariorum. Haec epistula partim in Radulphi de Diceto *Ymaginibus historiarum* servatur. Narrationem praebet proeliorum quae anno 1184 Saladinus gessit. Enumerantur obsidio Crati (*Kerak*), vastatio Neapolis Palaestinae (*Nablus*), salvatio urbis Sebastae, captivitas Arabiae, vastatio Magni et Parvi Gerini (*Jenin, Zarin*) pagique Belverii.

Bibliographia
-------------

Editio
* William Stubbs, ed. *The Historical Works of Master Ralph de Diceto* vol. 2 (Londinii, 1876) pp. 27-28 (Textus Latine)

Historica et critica
* M. C. Lyons, D. E. P. Jackson, *Saladin: the Politics of the Holy War* (Cantabrigiae: Cambridge University Press, 1982. ISBN 978-0-521-31739-9) (Paginae selectae apud *Google Books*) pp. 216-220
* Jonathan Phillips, *Defenders of the Holy Land: relations between the Latin East and the West, 1119-1187* (Oxonii: Clarendon Press, 1996) p. 257

  

 De hac re nexus intervici usque adhuc absunt. Adde, si reppereris.
**Osmosis** (-is, *f.*) est eventum chemicum quod in aquae motu per membranam constat. Enim cum liquida solutio divisa a membrana sit in partes duas, quarum in altera maior, in altera minor materiae solutae sit conglomeratio, evenit ut aqua ad aequilibrium soluti utraque parte restituendum per membranam motu proprio transiat, eo quo minus soluti consistat magis affluens. Membranae tantum aquae permeabiles, impenetrabiles vero gravioribus soluti moleculis sunt, ita ut nihil solutionis nisi aqua transire possit. Exitus huius spontanei processus est, aqua permota, pondera solutionis infra et extra membranam aliud ex alio varia, partitiones autem solventis solutique aequales fieri.

De pressione osmotica
---------------------

Pressio osmotica, id est vis ab aquae motione per membranam exercitata, crescit usque ad pressionem ponderis aquae solutionis aequatam. Pressioni isti haec est mathematica formula: 

**{\displaystyle \pi =MRT}**
ubi π est osmotica pressio, *M* designat numerum molium in volumen divisum, *R* est numerus constans (0,0821) et *T* temperatura sive gradus caloris.

Permeatores alii
----------------

Permeabilis membranula motioni particularum serviens
Praeter moleculas aquae, aliquando etiam particulae aliae naturae membranas transire possunt, maioribus contra retentis, nulla aliena vi adnitente. Quod saepissime non in liberis solutionibus aquariis, sed per cellularum minimas membranulas accidere videtur: sic enim cellulae ab externo varias moleculas utiliaque complura accipiunt.

Nexus interni
-------------

* Fluidum
* Homeostasis
* Membrana cellulae
* Status materiae